LIETUVOS RESPUBLIKOS SEIMO NARYS

________________________________________________________________________________

PASIŪLYMAI

LIETUVOS RESPUBLIKOS MOKESČIŲ ADMINISTRAVIMO

ĮSTATYMO PROJEKTUI IXP-3196(2)

2004 m. balandžio 06 d.

Vilnius

SIŪLAU:

Siekiant, kad priverstinio išieškojimo senaties terminas nesitęstų iki begalybės, siūlau panaikinti senaties termino nutrūkimo ir atnaujinimo pagrindus, susietus su vykdytinų dokumentų pateikimu kredito įstaigoms ar antstoliams, taip pat savanorišku dalies nepriemokos sumokėjimu bei, atsižvelgiant į tai, kad tokiu atveju specialiai būtina reglamentuoti senaties termino nutrūkimą ir atnaujinimą, kai vyksta tarptautinio dvigubo apmokestinimo išvengimo procedūros:

1. Papildyti 107 straipsnį nauja 5 dalimi ir šią dalį išdėstyti taip:

,,5. Šio įstatymo 106 straipsnyje nurodytais būdais pradėjus mokestinės nepriemokos priverstinio išieškojimo procedūras, jos užbaigiamos nepaisant to, jog jų vykdymo metu pasibaigia mokestinės nepriemokos priverstinio išieškojimo senaties terminas. Tuo atveju, jei paminėtaisiais atvejais išieškoti mokestinės nepriemokos visiškai ar iš dalies nepavyksta, pakartotinai inicijuoti mokestinės nepriemokos priverstinio išieškojimo procedūrą galima tik tuo atveju, jei nepasibaigęs mokestinės nepriemokos priverstinio išieškojimo senaties terminas.“

2. Pakeisti 108 straipsnį ir jį išdėstyti taip:

,,108 straipsnis. Mokestinės nepriemokos priverstinio išieškojimo senaties nutrūkimo pagrindai

1. Mokestinės nepriemokos priverstinio išieškojimo senatis nutrūksta tokiais atvejais:

1) šio įstatymo 110 straipsnio 1 dalyje nurodytu pagrindu sustabdomas mokestinės nepriemokos priverstinis išieškojimas;

2) šio įstatymo 110 straipsnio 2 dalyje nurodytu pagrindu sustabdomas mokestinės nepriemokos priverstinis išieškojimas;

3) priimamas sprendimas sustabdyti arba netaikyti mokestinės nepriemokos priverstinio išieškojimo pradėjus taikyti Lietuvos Respublikos sudarytose ir taikomose dvigubo apmokestinimo išvengimo sutartyse arba Konvencijoje 90/436/EEC dėl dvigubo apmokestinimo koreguojant asocijuotų įmonių pelną numatytą abipusio susitarimo procedūrą.

3) šio įstatymo 106 straipsnyje nurodytais būdais pradedamas mokestinės nepriemokos priverstinis išieškojimas.

4) mokesčių mokėtojas iš dalies sumoka mokestinės nepriemokos sumas.

2. Po išieškojimo senaties termino nutrūkimo mokestinės nepriemokos priverstinio išieškojimo senatis prasideda iš naujo:

1) šio straipsnio 1 dalies 1 punkte nurodytu atveju - nuo sprendimo dėl mokesčių mokėtojo skundo mokestiniuose ginčuose įsiteisėjimo dienos - kai apskundus mokesčių administratoriaus sprendimą dėl patikrinimo akto tvirtinimo mokestinį ginčą nagrinėjanti institucija savo sprendimu nepatenkina mokesčių mokėtojo skundo ir tokio sprendimo mokesčių mokėtojas nustatytu terminu neapskundžia; arba kai mokestinį ginčą nagrinėjančios institucijos sprendimas, nepatenkinantis mokesčių mokėtojo skundo, yra galutinis;

2) šio straipsnio 1 dalies 2 punkte nurodytu atveju – nuo mokestinės paskolos sutarties nutraukimo dienos;

3) šio straipsnio 1 dalies 3 punkte nurodytu atveju – nuo paminėtosios abipusio susitarimo procedūros užbaigimo dienos.

3) šio straipsnio 1 dalies 3 punkte nurodytu atveju – nuo mokestinės nepriemokos priverstinio išieškojimo veiksmų nutraukimo dienos;

4) šio straipsnio 1 dalies 4 punkte nurodytu atveju – nuo atitinkamų veiksmų atlikimo dienos.

3. Tuo atveju, kai antstolis grąžina mokesčių administratoriui vykdomąjį dokumentą, pagal kurį visiškai ar iš dalies neišieškota, naujas mokestinės nepriemokos priverstinio išieškojimo senaties terminas prasideda nuo minėtojo dokumento grąžinimo mokesčių administratoriui dienos.“

Teikia:

Seimo narys	Gintautas Šivickas